proxectonos/corpus_dominio_legal_administrativo_tmp huggingface dataset:
ORDE do 11 de agosto de 2006 pola que se autoriza o cesamento de actividades do centro privado de educación infantil Arela da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/08/2006

Examinado o expediente presentado por Andaina, Sociedade Cooperativa Limitada, titular do centro privado de educación infantil Arela da Coruña, en que solicita o cesamento de actividades do devandito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Resultando que o devandito centro privado obtivo pola Orde do 25 de maio de 1983 (DOG do 17 de setembro) autorización para impartir o 2º ciclo de educación infantil.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar o cesamento de actividades do centro privado de educación infantil Arela, código 15023284, segundo os datos que se relacionan no anexo da presente orde, quedando revogada a autorización concedida pola Orde do 25 de maio de 1983 (DOG do 17 de setembro) ao devandito centro.
Esta orde, que esgota a vía administrativa, poderá ser obxecto de recurso potestativo de reposición perante a conselleira de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, modificada pola Lei 4/1999 (BOE do 14 de xaneiro), de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses contados a partir do día seguinte ao da súa publicación, ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de agosto de 2006.
Laura Sánchez Piñón
Conselleira de Educación
e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: avda. Oleiros, s/n.
Codigo do centro: 15023284.
Denominación: centro privado escola infantil Arela.
Titular: Andaina, Sociedade Cooperativa Limitada.
Autorización do cesamento de actividades do centro.
SERVIZO GALEGO DE PROMOCIÓN DA IGUALDADE DO HOME
E DA MULLER
RESOLUCIÓN do 21 de xullo de 2006 pola que se crea o Premio Galicia de Estatística.
INSTITUTO GALEGO DE ESTATÍSTICA — III. OUTRAS DISPOSICIÓNS — 25/08/2006

O Instituto Galego de Estatística é un organismo autónomo de carácter administrativo con persona
lidade xurídica propia que ten entre os seus fins a investigación e divulgación no eido da estatística pública, dentro do marco estatutario da competencia estatística para os fins da Comunidade Autónoma de Galicia.
Os investigadores constitúen uns dos colectivos de usuarios de información estatística máis destacable. Como mostra disto a Lei 9/1988, de estatística de Galicia, recolle que formarán parte do Consello Galego de Estatística tres persoas de relevancia profesional no eido da estatística que, aínda que en senso estrito non teñen que ser investigadores, na maioría dos casos sono.
As razóns desta importancia son que promoven o entendemento da información estatística, axudan ao seu proceso de produción con achegas científicas e tecnolóxicas, e serven como un dos mecanismos de realimentación do sistema estatístico público o que permite a mellora da súa calidade.
Coa finalidade de impulsar a investigación estatística e recompensar unha traxectoria destacable no eido da estatística pública,
DISPOÑO:
Artigo 1º.-Creación.
Crear o Premio Galicia de Estatística dirixido a persoas individuais, co obxectivo principal de estimular e difundir a actividade investigadora no eido da estatística pública como testemuño de recoñecemento á traxectoria máis destacada.
Artigo 2º.-Carácter do premio.
O premio terá unha dotación económica por determinar, concederase anualmente, sen previa solicitude do beneficiario e será único e indivisible, podendo deixarse sen efecto, de considerarse oportuno.
Artigo 3º.-Xurado.
Para os efectos da concesión do premio constituirase un xurado, formado polos membros que se determinen con posterioridade. O xurado valorará a traxectoria do beneficiario e a súa contribución á actividade investigadora no eido da estatística pública.
Artigo 4º.-Resolución.
O xurado elevará unha proposta de concesión do premio ao director do IGE quen resolverá concedelo ou, de ser o caso, declaralo deserto.
Artigo 5º.-Entrega de premios.
O premio entregarase, logo de resolución desta dirección concedéndose, no transcurso dun acto público, e anunciarase coa debida antelación a través do taboleiro de anuncios e da páxina web do IGE, entre outros medios.
Disposicións derradeiras
Primeira.-O director do IGE poderá ditar as disposicións necesarias para a execución desta resolución.
Segunda.-Esta resolución entrará en vigor o día seguinte ao da súa publicación no DOG.
Santiago de Compostela, 21 de xullo de 2006.
José Colino Sueiras
Director do Instituto Galego de Estatística
CORRECCIÓN de erros.-Orde do 31 de xullo de 2006 pola que se homologa o contrato-tipo de compravenda de uva para a súa transformación en viño da denominación de orixe Rías Baixas para a campaña 2006-2007.
CONSELLERÍA DO MEDIO RURAL — III. OUTRAS DISPOSICIÓNS — 25/08/2006

Advertido un erro da orde publicada no Diario Oficial de Galicia nº 151, do luns, 7 de agosto de 2006, cómpre facer a seguinte corrección:
Na páxina 12.420, dentro da estipulación cuarta referida aos prezos mínimos de referencia que pagará o comprador/a, no cadro establecido para a variedade tinta, liña 9, onde di: «% vol (grao potencial en uva) 11,6 A/kg (sen IVE) de 11,1»; debe dicir: «% vol (grao potencial en uva) 11,6 A/kg (sen IVE) 1,11», de xeito que o cadro correcto sería o que se establece a continuación:
Tintas
% Vol (grao potencial en uva)
A/kg (sen IVE)
10
0,65
10,5
0,75
11
0,90
11,1
0,91
11,2
0,93
11,3
0,96
11,4
1,00
11,5
1,05
11,6
1,11
11,7
1,18
11,8
1,26
11,9
1,35
12
1,45
ORDE do 28 de xullo de 2006 pola que se autoriza o cambio de titularidade e de denominación do centro privado PC Carrier de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/08/2006

Examinado o expediente que presenta o centro privado PC Carrier de Vigo, código 36024483, no cal solicita o cambio de titularidade e de denominación do devandito centro.
Resultando que, mediante escritura pública notarial, PC Carrier, S.L. lle cede a súa titularidade para todos os efectos a Deica IT Desenvolvemento e Formación, S.L. e que esta acepta a dita cesión.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos exixidos nas disposicións vixentes para poder acceder ao solicitado.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o cambio de titularidade do centro privado PC Carrier de Vigo a favor de Deica IT Desenvolvemento e Formación, S.L., con todos os dereitos e obrigas contraídas pola cesionista PC Carrier, S.L., sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Segundo.-Autorizar o cambio de denominación do centro privado PC Carrier do concello de Vigo, que pasa a denominarse centro privado Deica IT Desenvolvemento e Formación.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes
a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 28 de xullo de 2006.
Laura Sánchez Piñón
Conselleira de Educación e Ordenación
Universitaria
ORDE do 27 de xullo de 2006 pola que se autoriza o cesamento de actividades do centro privado Dafonte de Ferrol (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/08/2006

Examinado o expediente presentado por Carmen Sanjuán Maristany, titular do centro privado Dafonte de Ferrol, no cal solicita o cesamento de actividades do devandito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Resultando que o devandito centro privado obtivo, por Orde do 22 de xuño de 1998 (DOG do 16 de xullo), autorización para impartir o ciclo formativo de grao superior de animación de actividades fïsicas e deportivas e o de animación sociocultural.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar o cesamento de actividades do centro privado Dafonte de Ferrol, código 15006614, segundo os datos que se relacionan no anexo desta orde, quedando revogada a autorización concedida por Orde do 22 de xuño de 1998 (DOG do 16 de xullo) ao devandito centro.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 27 de xullo de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: Ferrol.
Localidade: Ferrol.
Enderezo: Mandiá-Taboada.
Código do centro: 15006614.
Denominación: centro privado Dafonte.
Titular: Carmen Sanjuán Maristany.
Autorización do cesamento de actividades do centro.
ORDE do 18 de agosto de 2006 pola que se modifica a do 8 de marzo de 2006, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 25/08/2006

A Orde do 8 de marzo de 2006 pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria (DOG nº 52, do 15 de marzo), establece, no seu artigo 6, un importe total dispoñible para o exercicio 2006 de 17.987.375,47 A, destinado ao financiamento das subvencións que, ao abeiro dela, poderán ser concedidas aos seus solicitantes «sen prexuízo de ulteriores variacións producidas como consecuencia de modificacións orzamentarias». De conformidade co disposto neste precepto xa foi incrementado o importe destinado a financiar estas subvencións pola contía adicional de 2.293.447,36 A, a través da correspondente orde de modificación do 12 de xuño de 2006 (DOG nº 120, do 23 de xuño).
Na actualidade, debido á existencia de novas dispoñibilidades orzamentarias adicionais, provenientes dos fondos cofinanciados pola Administración xeral do Estado para a atención a persoas con dependencia, que poden ser utilizadas para os mesmos fins, cómpre ampliar o importe dos créditos correspondentes ao exercicio 2006 destinados ao financiamento das subvencións que poderán ser concedidas ao abeiro da referida Orde do 8 de marzo de 2006 na contía adicional de 15.172.144,40 A, coa finalidade de facer chegar estas subvencións ao maior número de beneficiarios posible e en contía suficiente para garantir unha axeitada prestación dos servizos sociais por parte das corporacións locais para que poidan atender as persoas con dependencia.
Por todo o exposto, e no uso das facultades que me foron conferidas,
DISPOÑO:
Artigo único.
Primeiro.-Amplíase o importe total correspondente ao exercicio 2006 destinado ao financiamento das subvencións que se van conceder ao abeiro da Orde do 8 de marzo de 2006 pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria, nas seguintes contías e aplicacións orzamentarias:
05.31.212D.460.0 por importe de 8.858.665,00 A.
05.31.212D.760.0 por importe de 6.313.479,40 A.
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 18 de agosto de 2006.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Orde do 9 de agosto de 2006 pola que se convocan subvencións destinadas ás entidades locais de Galicia dirixidas a favorecer e dinamizar o compromiso coa igualdade de oportunidades de mulleres e homes e coa eliminación da violencia de xénero.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 24/08/2006

Advertidos erros na mencionada orde, publicada no Diario Oficial de Galicia nº 158, do xoves día 17 de agosto de 2006, cómpre facer as seguintes correccións:
Na páxina 12.961, no punto primeiro do artigo 1 referido ao obxecto e finalidade da orde, onde di: «..., as entidades locais galegas que se especifican no artigo 3, ...» debe dicir: « ..., as entidades locais galegas que se especifican no artigo 2, ...».
Na páxina 12.963, no punto terceiro, letra c) do artigo 5 referido ás solicitudes, prazo de presentación e documentación, onde di: «artigo 3º.2 desta orde» debe dicir: «artigo 2º.2 desta orde».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 4 de agosto de 2006 pola que se dispón o nomeamento e a renovación de vogais do Consello de Administración da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 14/08/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos ás que representen aqueles.
Polo exposto, e vistas as propostas recibidas das devanditas institucións e entidades, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
Primeiro.-Nomear a José Manuel Fernández Alvariño como vogal do Consello de Administración da Autoridade Portuaria de Vigo e a súa ría, en representación da Confederación Provincial de Empresarios de Pontevedra.
Segundo.-Renovar o nomeamento dos seguintes vogais do Consello de Administración da Autoridade Portuaria de Vigo e a súa ría.
-En representación da Administración xeral do Estado:
Juan Antonio Sardina Páramo.
-En representación do Concello de Redondela:
Xaime Rey Barreiro.
-En representación da Cámara de Comercio, Industria e Navegación de Vigo:
José García Costas.
José Silveira Cañizares.
-En representación da Confederación Provincial de Empresarios de Pontevedra:
Ramiro Gordejuela Aguilar.
-En representación da Asociación de Consignatarios da provincia de Pontevedra:
Bonifacio Logares Güenaga.
Santiago de Compostela, 4 de agosto de 2006.
María José Caride Estévez
Conselleira de Política Territorial, Obras Públicas
e Transportes
ORDE do 4 de agosto de 2006 pola que se dispón a renovación de vogais do Consello de Administración da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 14/08/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de Admi
nistración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos ás que representen aqueles.
Polo exposto, e vistas as propostas recibidas das devanditas institucións e entidades, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
Renovar o nomeamento dos seguintes vogais do Consello de Administración da Autoridade Portuaria de Vilagarcía de Arousa e a súa ría.
-En representación da Cámara de Comercio, Industria e Navegación de Vilagarcía de Arousa:
Carlos Oubiña Portas.
José Núñez Cores.
Amado Cascallar Meixús.
-En representación da Asociación de Consignatarios de Vilagarcía de Arousa:
Julio Antonio Carrasco Valdés.
Santiago de Compostela, 4 de agosto de 2006.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 4 de agosto de 2006 pola que se dispón o nomeamento e a renovación de vogais do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 14/08/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos ás que representen aqueles.
Polo exposto, e vistas as propostas recibidas das devanditas institucións e entidades, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
Primeiro.-Nomear a Luciano Eusebio Santiago Esperón como vogal do Consello de Administración da Autoridade Portuaria de Marín e ría de Pontevedra, en representación do Concello de Pontevedra.
Segundo.-Renovar o nomeamento dos seguintes vogais do Consello de Administración da Autoridade Portuaria de Marín e ría de Pontevedra.
-En representación do Concello de Marín:
Francisco Antonio Santiago Fernández.
-En representación do Concello de Pontevedra:
Miguel Anxo Fernández Lores.
-En representación da Cámara de Comercio, Industria e Navegación da Pontevedra:
Víctor Nogueira García.
Senén Touza Ferrer.
Santiago de Compostela, 4 de agosto de 2006.
María José Caride Estévez
Conselleira de Política Territorial, Obras Públicas
e Transportes
ORDE do 19 de xullo de 2006 pola que se dispón o cesamento por petición propia de membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 08/08/2006

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro.
A Orde do 11 de xullo de 1996, pola que se crea o Comité Ético de Investigación Clínica de Galicia, no seu artigo 3, dispón que a composición do comité axustarase ao establecido no Decreto 32/1996, e que os seus membros nomearanse por orde da conselleira de Sanidade.
En consecuencia, en virtude das facultades que me confiren o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro; a Orde do 11 de xullo de 1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da Subdirección Xeral de Farmacia e Produtos Sanitarios,
DISPOÑO:
Artigo único.-Cesan, por petición propia, como membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se citan no anexo desta disposición.
Santiago de Compostela, 19 de xullo de 2006.
María José Rubio Vidal
Conselleira de Sanidade
ANEXO
Persoas que cesan por petición propia como membros do CEIC de Galicia:
-Manuel Seijo Martínez, médico especialista en neuroloxía do Hospital do Salnés.
-Manuel Valladares Ayerbes, médico especialista en oncoloxía médica do Complexo Hospitalario Universitario Juan Canalejo.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 27 de xullo de 2006, da Dirección Xeral de Formación Profesional e Ensinanzas Especiais, pola que se conceden as axudas ao alumnado de niveis non universitarios para a adquisición dun ordenador persoal durante o ano 2006.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/08/2006

De conformidade co punto 1º do artigo 8 da Orde do 30 de marzo de 2006 (DOG do 21 de abril), pola que se establecen as bases que rexen as axudas ao alumnado de niveis non universitarios para a adquisición dun ordenador persoal durante o ano 2006, e unha vez cumpridos os trámites previstos no referido punto 1º do artigo 8 da orde de convocatoria, debe publicarse anuncio da exposición das listaxes definitivas dos beneficiarios das axudas.
Vista a proposta da comisión de avaliación prevista no artigo 7 da citada orde,
RESOLVO:
Primeiro.-Facer públicas as listas definitivas das axudas concedidas para a adquisición dun ordenador persoal, que estarán expostas na páxina web:
http://www.edu.xunta.es/axudasord
, no taboleiro de
anuncios da Consellería de Educación e Ordenación Universitaria, na Consellería de Presidencia, Administracións Públicas e Xustiza (Oficina de Atención ao Cidadán), e nas delegacións provinciais da Consellería de Educación e Ordenación Universitaria.
Segundo.-Esta resolución será notificada individualmente e por carta a todos os solicitantes; esgota a vía administrativa e contra ela poderá interpoñerse o recurso potestativo de reposición ante o mesmo órgano que resolveu, no prazo dun mes, na forma e condicións que determina a Lei 30/1992, do 26 de novembro, de réxime xurídico das administracións públicas e do procedemento administrativo común, ou ser impugnadas directamente ante a xurisdición contencioso-administrativa, no prazo de dous meses contados a partir do día seguinte ao da notificación da resolución, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xullo de 2006.
P.D. (Orde 24-7-2006)
Benito Fernández Rodríguez
Secretario xeral da Consellería de Educación e Ordenación Universitaria
RESOLUCIÓN do 21 de xullo de 2006 pola que se ordena a publicación do acordo do Consello da Xunta de Galicia do 20 de xullo de 2006 polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 08/08/2006

As necesidades organizativas e funcionais da Consellería de Educación e Ordenación Universitaria fan necesaria a modificación da súa actual relación de postos de traballo.
En consecuencia, por proposta da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 20 de xullo de 2006, adoptou o seguinte
ACORDO:
Primeiro.-Modificar a relación de postos de traballo
da Consellería de Educación e Ordenación Universitaria, nos termos que se sinalan no anexo ao presente acordo.
Segundo.-Ordenar a súa publicación no, Diario Oficial de Galicia, para efectos da súa entrada en vigor a partir do día seguinte á dita publicación.
Visto o acordo adoptado polo Consello da Xunta de Galicia na súa reunión do vinte de xullo de dous mil seis, relativo á modificación da relación de postos de traballo da Consellería de Educación e Ordenación Universitaria, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 21 de xullo de 2006.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 21 de xullo de 2006 pola que se ordena a publicación do acordo do Consello da Xunta de Galicia do 20 de xullo de 2006 polo que se aproba a modificación da relación de postos de traballo da Consellería de Sanidade-Servizo Galego de Saúde (Sergas).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 08/08/2006

As necesidades organizativas e funcionais da Consellería de Sanidade-Sergas fan necesaria a modificación da súa actual relación de postos de traballo.
En consecuencia, por proposta da Consellería de Sanidade-Sergas, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 20 de xullo de 2006, adoptou o seguinte
ACORDO:
Primeiro.-Modificar a relación de postos de tra
ballo da Consellería de Sanidade-Sergas, nos termos que se sinalan no anexo ao presente acordo.
Segundo.-Ordenar a súa publicación no, Diario Oficial de Galicia, para efectos da súa entrada en vigor a partir do día seguinte a dita publicación.
Visto o acordo adoptado polo Consello da Xunta de Galicia na súa reunión do vinte de xullo de dous mil seis, relativo a modificación da relación de postos de traballo da Consellería de Sanidade-Sergas, coa finalidade de cumprir dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 21 de xullo de 2006.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 21 de xullo de 2006 pola que se ordena a publicación do acordo do Consello da Xunta de Galicia do 20 de xullo de 2006 polo que se aproba a modificación da relación de postos de traballo da Consellería de Medio Ambiente e Desenvolvemento Sostible.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 08/08/2006

As necesidades organizativas e funcionais da Consellería de Medio Ambiente e Desenvolvemento Sostible, fan necesario a modificación da súa actual relación de postos de traballo.
En consecuencia, por proposta da Consellería de Medio Ambiente e Desenvolvemento Sostible, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 20 de xullo de 2006, adoptou o seguinte
ACORDO:
Primeiro.-Modificar a relación de postos de traballo da Consellería de Medio Ambiente e Desenvolvemento Sostible, nos termos que se sinalan no anexo a este acordo.
Segundo.-Ordenar a súa publicación, no Diario Oficial de Galicia para efectos da súa entrada en vigor a partir do día seguinte a dita publicación.
Visto o acordo adoptado polo Consello da Xunta de Galicia na súa reunión do vinte de xullo de dous mil seis, relativo á modificación da relación de postos de traballo da Consellería de Medio Ambiente e Desenvolvemento Sostible, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 21 de xullo de 2006.
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Na vixente relación de postos de traballo do organismo autónoma Augas de Galicia publicada no DOG nº 50, do 12-3-2003, prodúcese a seguinte modificación:
Persoal funcionario
* Na páxina 2.931, no centro de destino «S. X. DE XESTIÓN DO DOMINIO PÚBLICO HIDRÁULICO», o posto «MA.A01.00.001.15770.001.-SUBD. XERAL XESTIÓN DO DOMINIO PÚBLICO HIDRÁULICO», cambia na súa columna Corpo/escala pasando a ser «XERAL/ESPECIAL», e na columna Titulación académica suprímese o código «2004».
RESOLUCIÓN do 14 de xullo de 2006 pola que se ordena a publicación do acordo do Consello da Xunta de Galicia do 13 de xullo de 2006 polo que se aproba a modificación da relación de postos de traballo da Consellería de Cultura e Deporte.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 08/08/2006

O Decreto 232/2005, do 11 de agosto, fixou a estrutura orgánica dos departamentos da Xunta de Galicia. Como consecuencia do dito decreto, a Dirección Xeral de Turismo da Consellería de Cultura, Comunicación Social e Turismo pasou a depender da Consellería de Innovación e Industria. En virtude da disposición derradeira primeira do dito decreto pola Consellería de Economía e Facenda fixéronse os correspondentes traspasos de crédito do capítulo I. Determinados postos de traballo dependentes das delegacións provinciais da consellería de Cultura e Deporte que tiñan encomendadas tarefas de apoio aos servizos provinciais de turismo non puideron traspasarse ao non serlle de aplicación o dito decreto; polo contrario, un posto de traballo pertencente á Oficina de Turismo de Vigo que se traspasou como consecuencia do decreto, debe manterse na oficina local da Consellería de Cultura Deporte que de non ser así quedaría sen atender.
En consecuencia, por proposta da Consellería de Cultura e Deporte, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 13 de xullo de 2006, adoptou o seguinte
ACORDO:
Primeiro.-Modificar a relación de postos de traballo da Consellería de Cultura e Deporte, nos termos que se sinalan no anexo ao presente acordo.
Segundo.-Ordenar a súa publicación no, Diario Oficial de Galicia, para efectos da súa entrada en vigor a partir do día seguinte á dita publicación.
Visto o acordo adoptado polo Consello da Xunta de Galicia, na súa reunión do trece de xullo de dous mil seis, relativo á modificación da relación de postos de traballo da Consellería de Cultura e Deporte, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 14 de xullo de 2006.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 12 de xuño de 2006, da Dirección Xeral de Patrimonio Cultural, pola que se inscribe a Asociación Amigos del Camino de Santiago por Valdeorras no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — II. AUTORIDADES E PERSOAL — 08/08/2006

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Amigos del Camino de Santiago por Valdeorras, do 1 de xuño de 2006.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Amigos del Camino de Santiago por Valdeorras quede inscrita no Rexistro de Entidades de Promoción do Camiño de Santiago co número 167.
Santiago de Compostela, 12 de xuño de 2006.
Felipe Arias Vilas
Director xeral de Patrimonio Cultural
RESOLUCIÓN do 7 de xuño de 2006, da Dirección Xeral de Patrimonio Cultural, pola que se inscribe a Asociación Cultural Jacobea Paso a Paso no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — II. AUTORIDADES E PERSOAL — 08/08/2006

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural Jacobea Paso a Paso, do 30 de maio de 2006.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural Jacobea Paso a Paso quede inscrita no Rexistro de Entidades de Promoción do Camiño de Santiago co número 166.
Santiago de Compostela, 7 de xuño de 2006.
Felipe Arias Vilas
Director xeral de Patrimonio Cultural
DECRETO 128/2006, do 4 de agosto, polo que se lle encarga o despacho de asuntos da Consellería de Sanidade, durante a ausencia da súa titular, á conselleira de Pesca e Asuntos Marítimos.
PRESIDENCIA — II. AUTORIDADES E PERSOAL — 07/08/2006

Con motivo da ausencia da conselleira de Sanidade cómpre prever a súa substitución.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia da conselleira de Sanidade, encárgaselle o despacho de asuntos da citada consellería, desde o día 7 de agosto ata o 11 de agosto, ambos inclusive, á titular da Consellería de Pesca e Asuntos Marítimos.
Santiago de Compostela, catro de agosto de dous mil seis.
Emilio Pérez Touriño
Presidente
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 7 de agosto de 2006, da Delegación Provincial de Lugo, pola que se procede á publicación da relación definitiva de nenas/os admitidas/os para o curso 2006/2007 na escola infantil 0-3 Santa Mª do Campo de Ribadeo dependente da Vicepresidencia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 11/08/2006

O 28 de abril de 2006 publicouse a Orde do 20 de abril de 2006 pola que se regula o procedemento de adxudicación de prazas nas escolas infantís 0-3 dependentes da Vicepresidencia para o curso 2006/2007.
Estudadas pola comisión de baremación todas as reclamacións presentadas e resoltas pola delegada provincial, procédese á publicación da relación definitiva de admitidas/os e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, no DOG, na páxina web (
http://vicepresidencia.xunta.es/familias
) e nos respectivos centros.
As/os solicitantes admitidas/os, dispoñen dun prazo de 10 días a partir da publicación da admisión para confirmar a súa plaza, presentando certificado médico da/o nena/o nas delegacións provinciais desta vicepresidencia, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución que non esgota a vía administrativa, poderá interpoñerse recurso de alzada ante o vicepresidente da Igualdade e do Benestar, no prazo dun mes que comezará a contar o día seguinte ao da publicación desta resolución no Diario Oficial de Galicia.
Lugo, 7 de agosto de 2006.
Branca Rodríguez Pazos
Delegada provincial de Lugo
ORDE do 8 de agosto de 2006 pola que se determinan os servizos mínimos durante a folga convocada polos empregados da empresa Cespa, S.A., adxudicataria do servizo de limpeza dos portos e instalacións portuarias xestionados polo ente público Portos de Galicia na provincia de Pontevedra para o vindeiro día 11 de agosto e días seguintes.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 10/08/2006

O artigo 28.2º da Constitución española recoñece o dereito de folga dos traballadores para a defensa dos seus intereses, aínda que limita o seu exercicio para garantir o mantemento dos servizos esenciais da comunidade.
O artigo 3 do Decreto 155/1988, do 9 de xuño, da Consellería de Presidencia e Administración Pública, polo que se ditan normas para garantir a prestación dos servizos esenciais no ámbito da comunidade autónoma, faculta os conselleiros competentes por razón dos servizos esenciais afectados para que mediante orde, e ante cada situación de folga, determinen o mínimo de actividade necesaria para asegurar o mantemento de tales servizos, así como para a fixación do persoal preciso para a súa prestación, oído o comité de folga.
Polo exposto, e tendo en conta que os servizos afectados por esta convocatoria de folga teñen en todo caso a consideración de servizos esenciais por afectar o mantemento de edificios, bens e instalacións públicas, oída a empresa Cespa, S.A. e o comité de folga, e consultados os servizos técnicos de Portos de Galicia, como órgano competente:
DISPOÑO:
Establecer os servizos mínimos que figuran no cadro anexo a esta orde, e que deberán ser observados no ámbito territorial dos portos e instalacións portuarias xestionadas polo ente público Portos de Galicia na provincia de Pontevedra durante a duración da folga.
Santiago de Compostela, 8 de agosto de 2006.
Mª José Caride Estévez
Conselleira de Política Territorial, Obras Públicas e Transportes
ANEXO
Relación de portos e instalacións portuarias dependentes de Portos de Galicia na provincia de Pontevedra incluídos nos servizos mínimos da folga
PORTO: CONCELLO
PONTECESURES: PONTECESURES
CARRIL: VILAGARCÍA DE AROUSA
VILAXOÁN: VILAGARCÍA DE AROUSA
AS SINAS: VILANOVA DE AROUSA
INST. DE CORÓN: VILANOVA DE AROUSA
A ILLA DE AROUSA (O XUFRE): A ILLA DE AROUSA
A ILLA DE AROUSA (O CABODEIRO): A ILLA DE AROUSA
VILANOVA DE AROUSA: VILANOVA DE AROUSA
INST. SAN MIGUEL DE DEIRO: VILANOVA DE AROUSA
TRAGOVE: CAMBADOS
SAN TOMÉ: CAMBADOS
O GROVE: O GROVE
MELOXO: O GROVE
A TOXA: O GROVE
SAN VICENTE (PEDRAS NEGRAS): O GROVE
PORTONOVO: SANXENXO
SANXENXO: SANXENXO
RAXÓ: POIO
INST. DE COVELO: POIO
COMBARRO: POIO
INST. DE CAMPELO: POIO
PONTEVEDRA (CORBACEIRAS): PONTEVEDRA
INST. DE AGUETE: MARIN
BUEU: BUEU
INST. DE BELUSO: BUEU
ALDÁN: CANGAS
VILARIÑO: CANGAS
CANGAS: CANGAS
MOAÑA: MOAÑA
MEIRA: MOAÑA
DOMAIO: MOAÑA
SANTO ADRÁN DE COBRES:VILABOA
SANTA CRISTINA GUNDIXE: VILABOA
ARCADE: SOUTOMAIOR
CESANTES: REDONDELA
CANIDO: VIGO
PANXÓN: NIGRÁN
BAIONA: BAIONA
SANTA MARTA: BAIONA
INST. SANTA MARÍA DE OIA: BAIONA
A GUARDA: A GUARDA
A PASAXE CAMPOSANCOS: A GUARDA
EMB. RÍO MIÑO GOIÁN: TOMIÑO
TUI: TUI
ORDE do 18 de xullo de 2006 pola que se declara de interese galego a Fundación Luso Galaica e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 09/08/2006

Con data do 10 de xullo de 2006 foi publicada no Diario Oficial de Galicia a orde da Consellería de Presidencia, Administracións Públicas e Xustiza, do 21 de xuño de 2006, pola que se clasifica de interese cultural a Fundación Luso Galaica, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto o turismo, cultura, gastronomía, cursos de formación a mulleres e homes, desenvolvemento da economía, intercambio empresarial, e todo o relacionado co interese de promoción de Galicia e Portugal.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Luso Galaica xa que os seus estatutos cumpren as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Luso Galaica no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o proxecto de orzamento, con anterioridade ao inicio do exercicio económico para o que se formula e a solicitar as preceptivas autorizacións do protectorado.
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de xullo de 2006.
Ánxela Bugallo Rodríguez
Conselleira de Cultura e Deporte
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 3 de agosto de 2006, da Dirección Xeral da Función Pública, pola que se lle dá publicidade ao acordo da comisión de traballo creada para a aplicación do Fondo de Acción Social do exercicio 2005 e ás listas definitivas das axudas do dito fondo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/08/2006

Concluídos os traballos de repartición e aplicación do Fondo de Acción Social para o ano 2005, e en uso das competencias atribuídas a esta dirección xeral no punto 2 das normas xerais de procedemento que rexen para o Fondo de Acción Social do ano 2005, publicadas por Resolución do 14 de novembro de 2005, da Dirección Xeral de Relacións Laborais (Diario Oficial de Galicia nº 224, do 22 de novembro), procede darlles a debida publicidade ás listas definitivas das axudas do fondo e ao acordo final de concesión e distribución do citado fondo, unha vez transcorrido o prazo de alegacións previsto no punto segundo da Resolución do 18 de maio de 2006 (Diario Oficial de Galicia nº 101, do 29 de maio) e da Resolución do 19 de xuño de 2006 (Diario Oficial de Galicia nº 117, do 20 de xuño).
Polo tanto, dándolle cumprimento ao acordo da Mesa Xeral de Negociación e ao disposto na Resolución do 14 de novembro de 2005, esta dirección xeral
DISPÓN:
Primeiro.-Que se publique no Diario Oficial de Galicia, como anexo a esta resolución, a distribución
final da concesión das axudas do Fondo de Acción Social para o exercicio de 2005.
Segundo.-Facer públicas as listas definitivas das solicitudes aprobadas e denegadas das prestacións correspondentes ás axudas de xubilación, discapacitados, fillos menores, estudos por fillos, estudos do traballador, vivenda, maiores a cargo e gastos sanitarios do traballador do Fondo de Acción Social do ano 2005, que están expostas no taboleiro de anuncios de todas as consellerías, nas delegacións provinciais, así como na páxina web: www. xunta.es.
Terceiro.-Contra esta resolución poderán os interesados interpoñer recurso de alzada perante o conselleiro de Presidencia, Administracións Públicas e Xustiza no prazo dun mes contado desde o día seguinte ao da data de publicación da presente resolución no Diario Oficial de Galicia, de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 3 de agosto de 2006.
José Rodríguez González
Director xeral da Función Pública
ANEXO
Tipo de axuda
Entradas
Aprobadas
Denegadas
Importe euros
1. Xubilación
949
394
555
744.477.22
2. Discapacitados
863
778
85
1.058.817,04
3. Fillos menores
6.938
6.590
348
1.647.536,53
4. Est. por fillos
19.755
17.782
1.973
1.489.666,40
5. Est. traballador
1.609
1.032
577
231.227,10
6. Vivenda
660
520
140
676.111,71
7. Maiores a cargo
964
804
160
431.004,00
8. Gastos sanit. t.
1.892
1.686
206
84.300,00
Total
33.630
29.586
4.044
6.363.140,00
ORDE do 4 de agosto de 2006 pola que se dispón o cesamento de vogal do Consello de Administración da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 14/08/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e vista a proposta da Confederación Provincial de Empresarios de Pontevedra, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Guillermo Alonso Jáudenes como vogal do Consello de Administración da Autoridade Portuaria de Vigo e a súa ría, en representación da Confederación Provincial de Empresarios de Pontevedra, agradecéndolle os servizos prestados.
Santiago de Compostela, 4 de agosto de 2006.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 4 de agosto de 2006 pola que se dispón o nomeamento e a renovación de vogais do Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 14/08/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de Administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos ás que representen aqueles.
Polo exposto, e vistas as propostas recibidas das devanditas institucións e entidades, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
Primeiro.-Nomear a Juan Carlos González Fernández como vogal do Consello de Administración da Autoridade Portuaria da Coruña, en representación da Asociación Provincial de Consignatarios.
Segundo.-Renovar o nomeamento dos seguintes vogais do Consello de Administración da Autoridade Portuaria da Coruña.
-En representación da Cámara de Comercio, Industria e Navegación da Coruña:
José Antonio Quiroga Piñeyro.
Gonzalo Ortiz Amor.
-En representación da Confederación Provincial de Empresarios da Coruña:
Antonio Fontenla Ramil.
Santiago de Compostela, 4 de agosto de 2006.
María José Caride Estévez
Conselleira de Política Territorial, Obras Públicas
e Transportes